Det skjedde på høylys dag

Det skjedde på høylys dag (tysk tittel: Es geschah am hellichten Tag) er en tysk thriller fra 1958, regissert av Ladislao Vajda.

Handling 
Matthäi, en eldre detektiv ved Zürich-politiet, skal snart begynne i en stilling i Midtøsten når det kommer en melding om at en selger har oppdaget liket av en liten jente i en skog. Når ingen av de andre i politiet melder seg frivillig, sier Matthäi seg villig til å fortelle foreldrene at jenta deres er død. Jentas mor ber Matthäi sverge på at han skal finne datterens morder. Han besøker deretter den lokale skolen, hvor et annet barn peker ut et bilde som den døde jenta hadde tegnet. Tegningen viser en høy mann i en lang svart frakk, en stor svart bil, en liten jente, en skapning med horn og noen mørke pinnsvin. Landsbybeboerne tror at en kjøpmann i området var morderen, og det samme gjør Matthäis etterfølger til stillingen hans. Etter et veldig langt og tøft avhør får han en tilståelse. Men den samme kvelden begår kjøpmannen selvmord ved hengning i cellen sin.

Politiet anser derfor hele etterforskningen som avsluttet. Matthäi mener imidlertid at kjøpmannen kan ha vært uskyldig, og at den virkelige skyldige kan ha vært en seriemorder som har myrdet to andre små jenter. Matthäi er derfor redd for at denne morderen kan slå til flere ganger. Matthäis venn, en psykiater, bestemmer seg for å hjelpe til med å løse denne saken, og foreslår at tegningen jenta hadde tegnet tidligere var sann. Han tror at en slik gjerningsperson kanskje blir skremt av voksne kvinner, og at han derfor får sin hevn ved å myrde små jenter. Morderen er mest sannsynlig barnløs selv. Matthäi plotter de tre drapsstedene på et kart, og legger merke til at de alle åstedene ligger ved siden av hovedveien som går mellom Zürich og Chur. Underveis møter han en ensom liten jente i landsbyen, blir han venn med henne, og oppdager at hun heter Annemarie og at moren hennes er en alenemor og ugift. 

Matthäi inviterer mor og datter til å flytte inn sammen med ham, og oppfordrer Annemarie til å leke i nærheten av veien. Når han kjører fra Chur til Zürich i sin store svarte bil, legger en forretningsmann ved navn Schrott merke til Annemarie leke der. Noen få dager senere gjemmer Schrott bilen sin i skogen, og i sin lange svarte frakk lokker han med seg Annemarie med en dukke. Men han forteller henne at ingen burde vite om deres møte. Når Annemarie er sent tilbake fra skolen en dag, ser Matthäi sjokolade-flekker på hendene hennes og oppdager trøfler i lommen hennes. Han beordrer moren hennes å ta med seg barnet til et trygt sted. Han kjøper en dukke, og kler den i Annemaries klær. Han legger ligjen dukken i skogen, og varsler det lokale politiet. De bestemmer seg for å holde vakt i området. Schrott tar med seg dukken som han tror er Annemarie, og kjører av gårde med den - og tenker på å drepe henne. Men i en konfrontasjon blir Shrott drept av politiet.

Medvirkende 
 Heinz Rühmann - Oberleutnant Matthäi
 Sigfrit Steiner - Det. Feller
 Siegfried Lowitz - Lt. Heinzi
 Michel Simon - Jacquier
 Heinrich Gretler - Polizeikommandant
 Gert Fröbe - Schrott
 Berta Drews - Frau Schrott
 Ewald Balser - Professor Manz
 Roger Livesey - Professor Manz (voice: English version)
 María Rosa Salgado - Frau Heller
 Anita von Ow - Annemarie Heller
 Barbara Haller - Ursula Fehlmann
 Emil Hegetschweiler - Gemeindepräsident

Referanser

Eksterne lenker 
 

Filmer fra 1958
Tyske dramafilmer
Tyskspråklige filmer